CELEX: 32011R0757
Language: et
Date: 2011-07-27 00:00:00
Title: Komisjoni rakendusmäärus (EL) nr 757/2011, 27. juuli 2011 , teatavate kaupade klassifitseerimise kohta kombineeritud nomenklatuuris

2.8.2011   
            
            
               ET
            
            
               Euroopa Liidu Teataja
            
            
               L 199/37
            
         KOMISJONI RAKENDUSMÄÄRUS (EL) nr 757/2011,
   27. juuli 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole oma eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. juuli 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Jalanõu, mis ei kata pahkluud ja mida ei saa pidada meeste- või naistejalanõuks, sisetalla pikkusega üle 24 cm.
                  Välistald on valmistatud kummist ja vahetald väikese tihedusega polümeeridest.
                  Pealne koosneb tekstiili-, naha- ja plastikutükkidest.
                  Hall tekstiilmaterjal katab kogu pealse pinna, välja arvatud jalatsi kannaosa, kus on tükk valget tekstiili (vilt) (2 (1)) (vt foto 655 B).
                  See valge tekstiilmaterjal on kaetud mitme halli nahatükiga. Peamiselt katab seda üks tükk kannal (C (1)) ja osaliselt kaks tükki piki kinga mõlemat külge (D (1)) ning kaks tükki kaarduvad ümber jalaselja (B (1)) (vt foto 655 C).
                  Kanna kõige tagumises osas on valge tekstiilmaterjal kaetud tüki musta niiskuskindla tekstiilmaterjali ja tüki tumehalli plastikuga (b (1)), mis on ülevalt kinni õmmeldud (vt foto 655 C). Musta tekstiili on näha läbi plastikutüki väikeste avade.
                  Eespool nimetatud hallid tekstiilmaterjalid on üksteisega kokku õmmeldud ja kinnitatud talla külge. Kinga ühel küljel on kaks halli tekstiilitükki ühendatud siksakpistega ja täiendatud mõlemal pool siksakpistet sadulpistega (vt foto 655 D). Samade sadulpistetega on ühenduse tugevdamiseks kinnitatud kahe tekstiilitüki alla tekstiiliriba.
                  Kinga ninaosas katab tükk halli plastikut (a (1)) selle all olevat halli tekstiilmaterjali.
                  Kinga mõlemal küljel on tekstiilmaterjali külge kinnitatud hallid nahatükid (A (1)) ja naha / halli tekstiilmaterjali peale on lisatud ka neli vertikaalset tekstiiliriba (1 (1)) (vt fotod nr 655 A ja 655 D). Lisaks on üks tekstiiliriba kinnitatud silmusena tekstiilmaterjali külge jalatsi kannaosas.
                  (treeningjalanõu)
                  (Vt fotod 655 A, 655 B, 655 C ja 655 D) (2)
                  
               
               
                  6404 11 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 64 märkuse 4 punktidega a ja b, grupi 64 lisamärkusega 1 ning CN-koodide 6404 ja 6404 11 00 sõnastusega.
                  Pealsematerjali grupi 64 märkuse 4 punkti a tähenduses määramisel ei võeta arvesse halli plastiku tükki, mis katab kinga ninaosa (a (1)), kuna selle all asuvat halli tekstiilmaterjali tugevdades kaitseb see varbaid.
                  Samuti ei võeta arvesse nelja vertikaalset tekstiiliriba (1 (1)) jalatsi mõlemal küljel, kuna need tugevdavad jalatsi külgi, ega tekstiilsilmust jalatsi kannaosas, kuna see on manus, mis aitab jalatsit jalga tõmmata.
                  Arvesse ei tule võtta ka halli naha tükke, mis on kinnitatud hallile tekstiilmaterjalile jalatsi mõlemal küljel (A (1)), kuna ka need tugevdavad jalatsi külgi.
                  Ka valget tekstiilmaterjali (2 (1)) ei saa pidada pealse koostismaterjaliks, kuna seda ei ole isegi osaliselt näha jalatsi välispinnal (vt kombineeritud nomenklatuuri grupi 64 selgitavad märkused, üldist, märkuse 1 punkt a, teise lõigu esimene lause).
                  Seevastu hallid nahatükid (B, C, D (1)), mis peamiselt või osaliselt katavad valget tekstiilmaterjali (2 (1)) (vt fotod 655 B ja 655 C), tuleb lugeda pealse koostismaterjaliks, kuna nende pind on osaliselt või täielikult välispinnal näha ja need ei ole ei manused ega tugevdavad detailid.
                  Musta niiskuskindlat tekstiilmaterjali tumehalli plastikmaterjali all jalatsi kannaosas (b (1)) ei loeta pealse koostismaterjaliks, kuna see on üksnes lisatükk, mis ei lase veel tungida läbi plastikutükis olevate avade. Seepärast tuleb tumehalli plastikutükki jalatsi kannaosas samuti lugeda pealse koostismaterjaliks grupi 64 märkuse 4 punkti a tähenduses.
                  Halle tekstiilmaterjale tuleb lugeda pealse koostismaterjalideks grupi 64 märkuse 4 punkti a tähenduses, kuna need on kinnitatud üksteise ja muude eespool pealse koostismaterjalideks tunnistatud osade (B, C, D, b (1)) külge püsiva ühendusmeetodiga (vt kombineeritud nomenklatuuri selgitavad märkused grupi 64 juurde, üldist, märkuse 1 punkt a, teise lõigu viimane lause, koos sama märkuse punkti c teise lõigu viimase lausega.
                  Lisaks on eespool pealse osadeks tunnistatud materjalidel (B, C, D, b (1) ja hallid tekstiilmaterjalid) (vt foto 655 C) pealse omadused, see tähendab, need pakuvad jalale piisavalt tuge, mis võimaldab kandjal jalatsiga kõndida (vt grupi 64 lisamärkuse 1 esimese lõigu teine lause).
                  Pärast eespool osutatud tugevdavate detailide ja manuste eemaldamist (vt foto 655 C) on hallidel tekstiilmaterjalidel suurem väline pindala kui muudel materjalidel (B, C, D, b (1)), mis eespool on tunnistatud pealse koostismaterjalideks, ja seepärast loetakse, et jalatsi pealne koosneb grupi 64 märkuse 4 punkti a tähenduses tekstiilmaterjalidest.
                  Tallaosa, mis grupi 64 märkuse 4 punkti b tähenduses puutub kokku pinnasega, on kummist. Seega on jalatsil kummist välistald.
               
            
         
      
         (1)  Numbrite ja tähtedega on viidatud numbritele ja tähtedele fotodel.
      
         (2)  Fotod on esitatud üksnes illustratsiooniks.